OKRESNÁ PROKURATÚRA BRATISLAVA I 
Kvetná 13, 820 05 Bratislava 2	

Číslo: 3 Pv 169/15/1101	Bratislava I 25.04.2016 
EEČ: 2-8-68-2016

U Z N E S E N I E

Trestná vec:	obv. XXXXX 
Trestný čin:	Prečin Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie  obvinenej:
1.	XXXXX 
	dátum narodenia: XXXXX 
	miesto narodenia: XXXXX  
	rodné priezvisko: XXXXX 
	trvalé bydlisko: XXXXX XXXXX 
	väzba: nie  
ktorá je stíhaná pre trestný čin:
- Prečin Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

na tom skutkovom základe že:
v presne nezistenom čase a na presne nezistenom mieste si neoprávnene obstarala údaje k platobnej karte číslo 4405**** **** **** 5809, vystavenej na meno XXXXX, bytom Udavské 405, k číslu účtu 2912954981/1100, vedenému v spoločnosti Tatra banka, a.s. a následne prostredníctvom takto získaných údajov uskutočnila, dňa 26.07.2014 tri neoprávnené transakcie u internetového obchodníka www.tipos.sk  v čase o 04:05:53 hod. vo výške 200,-€, v čase o 05:42:22 hod. vo výške 500,-€  a v čase o 10:46:19 hod. vo výške 30,-€, jednalo sa o navýšenie hráčskeho konta zriadeného v spoločnosti Tipos, národná lotériová spoločnosť, a.s., na meno XXXXX, následne bol zo strany XXXXX zadaný pokyn na spätný prevod čiastky vo výške 700,-€ z hráčskeho konta na účet číslo  3051259753/0200, vedený v spoločnosti VÚB banka, a.s., pričom k prevodu finančných prostriedkov vo výške 700,-€ nedošlo, a to na základe upozornenia spoločnosti Tatra banka, a.s., ktoré bolo doručené spoločnosti Tipos, národná lotériová spoločnosť, a.s., finančné prostriedky boli poukázané späť v prospech spoločnosti Tatra banka, a.s., ktorá na základe uznanej reklamácie dňa 20.08.2014 sumu vo výške 30,-€ vrátila klientovi XXXXX, čím svojim konaním spôsobila  poškodenej spoločnosti Tatra banka, a.s. so sídlom XXXXX, Hodžovo námestie číslo 3, škodu v celkovej výške 30,-€. 
 
Podľa §216 odsek 2 Trestného poriadku je určená skúšobná doba pre obvinenú nasledovne:
1.	XXXXX, dátum narodenia: XXXXX  
	18 mesiacov
  
Podľa § 216 odsek 3 Trestného poriadku sa ukladá náhrada 
doplňte obmedzenie 
doplňte povinnosť 
Odôvodnenie:
Uznesením vyšetrovateľa Policajného zboru 2. oddelenia vyšetrovania, odboru kriminálnej polície, Okresného riaditeľstva Policajného zboru XXXXX I číslo ORP-193/2-VYS-B1-2015 z 10.3. 2015 bolo v zmysle § 199 odsek 1 Trestného poriadku začaté trestné stíhanie a uznesením z 23.10.2015 v zmysle § 206 odsek 1 Trestného poriadku vznesené obvinenie osobe - XXXXX, narodená XXXXX, bytom Bodrocká 18, XXXXX, za prečin neoprávneného vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona na tom skutkovom základe, že v presne nezistenom čase a na presne nezistenom mieste si neoprávnene obstarala údaje k platobnej karte číslo 4405**** **** **** 5809, vystavenej na meno XXXXX, bytom Udavské 405, k číslu účtu 2912954981/1100, vedenému v spoločnosti Tatra banka, a.s. a následne prostredníctvom takto získaných údajov uskutočnila, dňa 26.07.2014 tri neoprávnené transakcie u internetového obchodníka www.tipos.sk  v čase o 04:05:53 hod. vo výške 200,-€, v čase o 05:42:22 hod. vo výške 500,-€  a v čase o 10:46:19 hod. vo výške 30,-€, jednalo sa o navýšenie hráčskeho konta zriadeného v spoločnosti Tipos, národná lotériová spoločnosť, a.s., na meno XXXXX, následne bol zo strany XXXXX zadaný pokyn na spätný prevod čiastky vo výške 700,-€ z hráčskeho konta na účet číslo  3051259753/0200, vedený v spoločnosti VÚB banka, a.s., pričom k prevodu finančných prostriedkov vo výške 700,-€ nedošlo, a to na základe upozornenia spoločnosti Tatra banka, a.s., ktoré bolo doručené spoločnosti Tipos, národná lotériová spoločnosť, a.s., finančné prostriedky boli poukázané späť v prospech spoločnosti Tatra banka, a.s., ktorá na základe uznanej reklamácie dňa 20.08.2014 sumu vo výške 30,-€ vrátila klientovi XXXXX, čím svojim konaním spôsobila  poškodenej spoločnosti Tatra banka, a.s. so sídlom XXXXX, Hodžovo námestie číslo 3, škodu v celkovej výške 30,-€. 
Preskúmaním spisového materiálu na vec sa vzťahujúceho som zistil nasledovný skutkový stav :
Obvinená XXXXX sa doznala ku spáchaniu predmetného skutku, keď vypovedala, že dňa 26.07.2014  vykonala cez internet neoprávnené transakcie platobnou kartou, pričom údaje dostala od klienta, ktorému poskytla erotické webky prostredníctvom internetu. Táto osoba je poskytla údaje z platobnej karty vydanej spoločnosťou Tatra banka, a.s., prostredníctvom ktorej si  mala previesť finančné prostriedky na svoj účet, čo sa jej však nepodarilo. Sumu vo výške 500,-€, 200,-€ a 30,-€ si previedla na hráčske konto registrované na meno XXXXX a to na stránke www.tipos.sk. Z hráčskeho konta si chcela previesť vyššie uvedené finančné prostriedky na účet vedený vo VÚB banka, a.s., avšak takýto  prevod nebol možný. Z uvedeného dôvodu použila sumu vo výške 30,-€ na hru, ktorú prehrala. Zvyšných 700,-€ chcela na základe predchádzajúcej žiadosti previesť na účet, ktorý bol zadaný pri registrácii hráčskeho konta, čo sa jej však nepodarilo, pretože finančné prostriedky boli zablokované a prevedené späť na účet v spoločnosti Tatra banka, a.s.. Na záver uviedla, že hráčske konto zriadil jej priateľ XXXXX, pričom použila údaje z občianskeho preukazu vystaveného na meno XXXXX, ktorá je jeho sestrou a o použití údajov z občianskeho preukazu vedomosť mala. Záverom výpovede obvinená XXXXX úprimne ľutovala svoje konanie a vyhlásila, že škodu vo výške 30.-€ uhradí. Súčasne súhlasila s postupom podľa § 216 Trestného poriadku.

Z výpovede svedka - poškodeného splnomocneného zástupcu spoločnosti Tatra banka, a.s., XXXXX vyplýva, že zo strany klienta spoločnosti Tatra banka, a.s., XXXXX, bola podaná reklamácia, v ktorej žiadal prešetrenie transakcií platobnou kartou č. 4405 **** **** 5890. Išlo o transakcie uskutočnené dňa 26.07.2014 u internetového obchodníka www.tipos.sk a to v sumách 500,-€, 200,-€ a 30,-€. O uvedených transakciách XXXXX vedomosť nemal a boli vykonané bez fyzickej prítomnosti platobnej karty. Na základe tejto reklamácie Tatra banka, a.s. uvedenú transakciu prešetrila priamo u obchodníka spoločnosti Tipos, národná lotériová spoločnosť, kde bolo zistené, že neoprávnené transakcie boli zrealizované cez hráčske konto vedené na meno XXXXX, bytom XXXXX, Sklenárova 46. Spoločnosťou Tipos, národná lotériová spoločnosť sa podarilo zablokovať na vyššie uvedenom hráčskom konte sumu 700,-€, pričom uvedené finančné prostriedky vrátila späť klientovi, teda XXXXX. Sumu vo výške 30,-€ banka vrátila klientovi z vlastných finančných zdrojov. 

Svedok - poškodený splnomocnený zástupca spoločnosti Tatra banka, a.s., XXXXX potvrdil, že obvinená XXXXX dňa 11.03.2016 uhradila škodu vo výške 30.-€ poukázaním na účet banky.

 	Svedok - splnomocnený zástupca spoločnosti Tipos, národná lotériová spoločnosť, a.s., XXXXX, uviedol, že  národná lotériová spoločnosť TIPOS, a.s. je na základe licencie udelenej MF SR oprávnená prevádzkovať hazardné hry, okrem iného aj prijímať stávky prostredníctvom internetovej siete. Každý hráč, ktorý má záujem uzatvárať stávky prostredníctvom internetovej siete sa musí zaregistrovať t.j. vytvoriť si tzv. hráčske konto. Hráč uskutočňuje platby za stávky prostredníctvom svojho hráčskeho konta, ktoré si môže dopĺňať – dobíjať rôznymi spôsobmi, prevažne on-line bankovými službami, ale aj prostredníctvom kreditných kariet, a to cez službu s obchodným označením CardPay, ktorú prevádzkuje spoločnosť  Tatra banka, a.s.. CardPay je systém pre akceptáciu platieb cez kreditné karty, pričom obchodník – v tomto prípade TIPOS, národná lotériová spoločnosť, a.s. – neprichádza do kontaktu s číslami kreditných kariet a kompletnú autorizáciu platby ako aj kreditnej karty vykonáva prevádzkovateľ služby CardPay – Tatra banka , a.s..Hráč, ktorý uviedol pri registrácii údaje: XXXXX, Sklenárova 46, XXXXX, r.č. 855223/6407, identifikačný doklad číslo EC 020215, si dňa 26.07.2014 v čase o 04:05 hod. doplnil svoje hráčske konto o sumu 30,-€ a v čase o 10:46 hod. toho istého dňa o sumu 500,-€, prostredníctvom kreditnej karty, pričom banka tieto transakcie akceptovala ako korektné.  Okrem týchto transakcií hráč realizoval ešte ďalšiu transakciu podobného charakteru a to tiež dňa 26.07.2014 vo výške 200,-€. Hráč následne zadal pokyn na spätný prevod čiastky 700,-€ zo svojho hráčskeho účtu na svoj bankový účet číslo 3051259753/0200. Vzhľadom na to, že spoločnosť Tipos, národná lotériová spoločnosť, a.s. bola Tatra bankou, a.s. upozornená, na pravdepodobne podvodný charakter uvedených transakcií, prevod nebol zrealizovaný. Následne Tatra banka, a.s. uskutočnila spätný prevod čiastky 700,-€ z účtu Tipos, národná lotériová spoločnosť, a.s., späť na účet spol. Tatra banka, a.s.. Prevod výhry na účet nie je automatický, je realizovaný zo strany spoločnosti Tipos a to 1- krát za 24 hodín len počas pracovných dní. Hráč pod menom XXXXX pri žiadosti o prevod finančných prostriedkov musel zadať výšku sumy, ktorú žiada previesť a potvrdiť správnosť registrovaného bankového účtu, t.j. sa musel prihlásiť a použiť k tomu svoje prihlasovacie meno, heslo a dve cifry z PIN-kódu, ktoré si systém náhodne vyžiadal. 

Vyšetrovateľom Policajného zboru bola do spoločnosti VÚB banka, a.s., zaslaná žiadosť o súčinnosť  z dôvodu zistenia, kto je majiteľom a disponentom účtu číslo 3051259753/0200. Spoločnosťou VÚB banka, a.s. bola poskytnutá správa a výpis z  účtu číslo  3051259753/0200, z ktorých vyplýva, že účet, ktorý uviedol hráč menom XXXXX pri registrácii v spoločnosti Tipos, národná lotériová spoločnosť, a.s., je zriadený na meno XXXXX, narodená 23.03.1996, bytom XXXXX, Bodrocká, ktorá je jediným disponentom predmetného účtu.

Svedkyňa XXXXX uviedla, že v roku 2012 si zriadila v spoločnosti VÚB banka, a.s. v pobočke na Kazanskej 41, bežný účet. Dispozičné právo k účtu mala XXXXX a jej otec XXXXX. Vzhľadom k tomu, že v roku 2014 oslávila svoje osemnáste narodeniny, je jediným disponentom účtu. K predmetnému účtu bola vystavená aj platobná karta, ktorú svedkyňa používala asi pol roka. Následne predmetnú kartu poskytla svojej sestre XXXXX  a jej priateľovi XXXXX, nakoľko na účet vedený na jej meno v spoločnosti VÚB banka, a.s., bol zasielaný materský príspevok na dieťa XXXXX.

Svedkyňa XXXXX uviedla, že hráčske konto v spoločnosti Tipos, národná lotériová spoločnosť, a.s. si zriadil jej brat XXXXX, a to na základe údajov z jej občianskeho preukazu. Svedkyňa XXXXX o zriadení hráčskeho konta vedomosť mala.

Svedok XXXXX uviedol, že v presne nezistenom čase v mesiaci máj 2014 si zriadil hráčske   konto  v   spol.  Tipos,  národná  lotériová  spoločnosť,  a.s. s prihlasovacím heslom Vanda123, pričom na zriadenie hráčskeho konta použil údaje z občianskeho preukazu vystaveného na meno XXXXX, narodená 23.02.1985, bytom XXXXX, Sklenárova 46, ktorá je jeho sestrou. Okrem  údajov z občianskeho preukazu uviedol do prihlasovacieho formuláru číslo účtu vedeného v spoločnosti VÚB banka, a.s. na meno XXXXX, ktorá je sestrou jeho priateľky XXXXX. XXXXX tento účet využívala z dôvodu, že jej boli naň zasielané rodinné prídavky. Tieto si vyberala prostredníctvom platobnej karty, ktorú mala k dispozícii od XXXXX. Rudolf Chudej vo svojej výpovedi ďalej uviedol, že jeho priateľka XXXXX bola registrovaná na internetovej stránke www.pokec.sk, kde sa zoznámila s osobou mužského pohlavia, avšak meno tejto osoby, ani nick na predmetnej internetovej stránke uviesť nevedel. Mal však vedomosť o tom, že jeho priateľka robila erotické webky, za ktoré žiadala finančnú odmenu. Od toho neznámeho muža, s ktorým bola na www.pokec.sk v kontakte, jej bolo poskytnuté číslo karty prostredníctvom ktorej si mala previesť finančné prostriedky na účet XXXXX, vedený v spoločnosti VÚB, a.s., ktorý používala. XXXXX si previedla na  hráčske konto finančnú čiastku vo výške 730,-€, pričom 700,-€  žiadala  previesť na účet v banke, avšak k prevodu nedošlo z dôvodu, že spoločnosť Tipos, národná lotériová spoločnosť, a.s., zablokovala hráčske konto pre podozrenie z neoprávneného prevodu. 

	Vzhľadom na takto preukázaný skutkový stav možno konštatovať, že obvinená XXXXX je dôvodne podozrivá z prečinu neoprávneného vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona na ktorý zákon ustanovuje trest odňatia slobody, ktorého horná hranica neprevyšuje päť rokov. Obvinená sa k trestnému činu priznala, oľutovala ho, súhlasila s podmienečným zastavením trestného stíhania a škodu, ktorú spôsobila svojím konaním vo výške 30.-€ uhradila poškodenému (Tatra banka, a.s.) v plnom rozsahu.

	Obvinená nebola prejednávaná pre priestupok.  Doposiaľ nebola súdne trestaná.

	Podľa § 219 odsek 1 Trestného zákona sa prečinu neoprávneného vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona dopustí ten, kto  neoprávnene vyrobí, pozmení, napodobní, falšuje alebo si obstará platobný prostriedok alebo elektronické peniaze alebo inú platobnú kartu vrátane telefónnej karty alebo predmet spôsobilý plniť takú funkciu na účel použiť ho ako pravý alebo na taký účel ho prechováva, prepravuje, použije alebo poskytne inému a potrestá sa odňatím slobody na jeden rok až päť rokov.

	Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
	a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
	b) nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a 
          c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Vzhľadom na vyššie uvedené okolnosti som dospel k záveru, že boli splnené všetky zákonné podmienky pre podmienečné zastavenie trestného stíhania proti obvinenej XXXXX a s prihliadnutím na jej osobu, doterajší spôsob života,  okolnosti prípadu,  možno dôvodne takého rozhodnutie považovať za dostačujúce.

	Súčasne som určil skúšobnú dobu 18 (osemnásť) mesiacov, počas ktorej obvinená je povinná viesť riadny život, nedopúšťať sa protispoločenského konania. Ak obvinená tomuto vyhovie počas skúšobnej doby, po jej uplynutí rozhodnem, že sa osvedčila s účinkami zastavenia trestného stíhania podľa § 9 odsek 1 písmeno e) Trestného poriadku. V opačnom prípade bude potrebné rozhodnúť, že sa v trestnom stíhaní pokračuje.

	Na základe uvedených skutočností som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Bystrík Palovič 
prokurátor